Do súťaže sa môžu prihlásiť aj obce, ktoré sa zúčastnili minulých ročníkov súťaže, pričom držitelia titulu Dedina roka sa môžu opätovne prihlásiť do súťaže až po 10 rokoch od získania titulu. Obce ocenené v minulých ročníkoch nemôžu získať opakovane identické ocenenie. V prípade, že zvažujete opätovné prihlásenie do súťaže, zo skúseností odporúčame, aby ste sa zapojili až v druhom nasledujúcom ročníku po vašej poslednej účasti. Národná hodnotiaca komisia nehodnotí rovnaké aktivity ako boli prezentované počas vašej prvej účasti v súťaži. Zameriava sa na rozvoj, akými metódami a procesmi ste ich dosiahli.